Emmelndörp

Emmelndörp () is en Dörp in de Gemeen Seevdaal in’n Landkreis Horborg, Neddersassen.

Binnen de Gemeen Seevdaal billt Emmelndörp vondaag tohoop mit Hittfeld, Helmsdörp un Lindhost en polietsche Oortschop mit egen Oortsraad un Ooortsbörgermeester.

 Geografie 

Dat Water ut Emmelndörp flütt na Oosten hen af över den Röhrenbeek na’n Karoxbosseler Möhlenbeek un in’n Seevkanaal.

De Naveröörd sünd Fleest mit Fleesterloh un Glüsen mit Glüser Loh in’n Noordoosten, Karoxbossel un Jehrden in’n Oosten, Hittfeld in’n Süden, Eddels in’n Süüdwesten un Metzendörp, Wooxdörp un Wittenbarg in’n Noordwesten.

 Historie 

Emmelndörp weer bet in dat 20. Johrhunnert en lütt Dörp. Denn is dat aver stark wussen. Ünner annern hett sik üm den Bahnhoff Hittfeld (de von Hittfeld över twee Kilometer wied weg is) de Siedlung Emmelndörp kumplett nee billt. In disse Siedlung sünd na’n Tweten Weltkrieg veel Verdrevene ansiedelt worrn, von de vele vörher in Reinsählen ünnerkamen weren.

In’n Eersten Weltkrieg sünd ölven Soldaten ut Emmelndörp fullen oder vermisst un in’n Tweten Weltkrieg negen.http://www.denkmalprojekt.org/dkm_deutschland/emmelndorf.htm

 Verwaltungsgeschicht 

In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n nu grötteren Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Seevdaal worrn.

 Inwahnertall 

 Religion 

Emmelndörp is evangeelsch-luthersch präägt un höört to dat Kaspel von de Mauritius-Kark in Hittfeld.

För de Kathoolschen is de St.-Ansgar-Kark in Hittfeld tostännig, de siet 2014 Deel von de Karkengemeen Goden Hirt in Winsen is. De Oort hett fröher to de Karkengemeen St. Petrus in Bookholt tohöört. Nadem 1964 de St.-Ansgar-Kark in Hittfeld trech worrn is, is Karoxbossel 1965 Deel von de nu egenstännige Karkengemeen Hittfeld worrn. 1969 is in de Karkengemeen Hittfeld tosätzlich de St.-Altfrid-Kark in Mäkelfeld boot worrn.

 Wapen 

Dat Wapen von Emmelndörp is in dree Feller deelt. Dat Feld baven vörn is gollen, dat baven achtern gröön un dat ünnen lila. In de Midd över de dree Feller liggt en blau Krink mit en gollen Wagenrad mit acht Speken.

 Kultur 

In Emmelndörp steiht en Denkmaal för de Fullenen ut de twee Weltkrieg’.

 Weertschop un Infrastruktur 

 Verkehr 

duum|Bahnhoff Hittfeld in Emmelndörp
An Emmelndörp langs löppt de Landsstraat 213, de in’n Noorden över Sinsdörp un Wilsdörp na Horborg geiht un in’n Süden över Hittfeld, Helmsdörp un Harmsdörp na Bendsdörp un Jesborg.

De nächste Autobahn is de Autobahn 7 (Afsnidd Hamborg–Hannover). De Opfohrt 35 Fleest liggt so twee Kilometer in’n Noorden von Emmelndörp an de L 213. Aver ok de Opfohrt 41 Hittfeld op de Autobahn 1 (Afsnidd Hamborg–Bremen) liggt blots twee Kilometer wied weg in’n Süden.

De nächste Bahnhoff is de Bahnhoff Hittfeld an de Bahnlien Hamborg–Bremen, de in Siedlung Emmelndörp liggt.

 Scholen 

De Grundschool Emmelndörp besteiht siet 1950. Toeerst sünd de Kinner noch in dat Gasthuus Mudder Gries ünnerkamen, aver to’n 19. November 1951 is denn de Neebo inwieht worrn.

 Literatur 

 Unter alten Eichen: Chronik von Emmelndorf, Woxdorf und Metzendorf. Reinhold, 1992

 Footnoten 

 Weblenken 

Kategorie:Oort
Kategorie:Landkreis Horborg